**Trputac** (ženska bokvica, bokvica, žilovnjak, hajdučica), trajna zeljasta, vrlo česta livadska biljka. Pojavljuje se na svim livadama, u poljskim međama, uz rubove putova, u jarcima i na vlažnim plodnim tlima.

Ženska bokvica
Klas ženske bokvice
Muška bokvica
List muške bokvice
Cvijet muške bokvice

Opis
----

Ima široko jajaste, sjajne i debele listove na širokoj peteljci; sivkasta ili ružičasta cvast je valjkasta, dugačka; cvjetna stabljika dugačka je koliko i list. Raste na vlažnim mjestima, pored ugaženih puteva i ispod strehe, svuda gdje se slijeva voda.

Neke od domaćih vrsta trpuca, koje su najrasprostranjenije, razlikuju se prema obliku lista i cvata. To su – ženski, širokolisni trputac (*Plantago major* L.), muški, uskolisni trputac (*Plantago lanceolata* L.) i srednji trputac (*Plantago media* L.).

Osobito su vrijedni listovi trputca zbog provitamina A, vitamina C i K, limunske kiseline, kalija, enzima i glikozida aukubina. Listovi se jedu sirovi (kao salata) ili se dodaju omletu, nabujku, kaši i pireu. Listovi vrste *Plantago lanceolata* kuhanjem poprimaju ugodan miris i okus na vrganje.Ima ljekovito svojstvo zaustavljanja krvarenja iz manjih rana i antibiotsko djelovanje.

Sistematika roda
----------------

*Glavni članak: Sistematika roda Plantago*
Decaisne  je u svom radu prepoznao oko 200 vrsta i grupisao ih u 17 sekcija. Po Pilgerovoj  podeli, rod sadrži dva podroda -  (sinonim ) i. Pojedini autori podrod  smatraju odvojenim rodom.

U svojoj reviziji 1978. godine, Rahn je podelio rod na tri podroda:

1. 
2. 
3. - koji uključuje Pilgerov podrod  i 5 sekcija podroda  ( i )

Rahn (1996)  predlaže drugačiju klasifikacionu shemu, sa 6 podrodova: ***Plantago*** (sadrži oko 131 vrste), ***Coronopus*** (Lam. et DC.) Rahn (sadrži oko 11 vrsta), ***Albicans*** Rahn (51 vrsta), ***Psyllium*** Juss. (sensu Pilger, 1937; 16 vrsta), ***Littorella*** (Bergius) Rahn (sinonim za rod  Bergius; 3 vrste) i ***Bougueria*** (Decne.) Rahn (sinonim za rod  Decne.; 1 vrsta). 

Rensted i saradnici (2002) identifikuju pet većih klada unutar roda, kojima daju status podrodova -  i. Podrod  (1996) je parafiletski i trebalo bi ga podvesti unutar podroda .

Filogenetski odnosi roda
------------------------

Filogenetske odnose bokvica sa drugim rodovima, kao i filogenetske odnose unutar roda je bilo teško utvrditi samo na osnovu morfoloških karaktera. Stoga se krenulo sa hemotaksonomskim istraživanjima, jer ovaj rod karakteriše veliki broj specifičnih jedinjenja. Bokvice (celokupan rod ) sintetišu flavone, i neki od njih poseduju taksonomski značaj - vrste iz podrodova  i  sintetišu luteolin i 6-hidroksiluteolin, dok vrste podroda  sintetišu samo luteolin. 

Filogenetski odnosi među podrodovima
Iridoidni glukozidi takođe imaju taksonomski značaj - aukubin, katalpol, plantarenalozid i bartsiozid su karakteristični za rod ili pojedine podrodove.

Filogenetske analize zasnovane na DNK sekvencama  ukazuju da je bokvici najsrodniji rod -. Molekularnim satom utvrđena je starost ova dva roda na 7,1 miliona godina (podatak koji je u saglasnosti sa fosilnim nalazima). Među podrodovima,  je najprimitivniji, a podrodovi  i  (sadrži i podrod ) su sestrinske grupe (genetički najsrodnije).

Vrste
-----

Obim i broj vrsta koje spadaju u rod *Plantago* je prilično jasno i precizno određen, sa osnovnim problemom da li se podrodovi *Bougueria* (jedna vrsta sa Anda) i *Littorella* (2–3 vrste vodenih biljaka) uključuju u rod *Plantago* ili ne.
Neke od domaćih vrsta trpuca, koje su najrasprostranjenije, razlikuju se prema obliku lista i cvata. To su – ženski, širokolisni trputac (*Plantago major* L.), muški, uskolisni trputac (*Plantago lanceolata* L.) i srednji trputac (*Plantago media* L.).

Postoji oko 200 vrsta iz roda *Plantago*, među kojima su:

|  |  |  |
| --- | --- | --- |
| * *Plantago afra*
* *Plantago africana*
* *Plantago aitchisonii*
* *Plantago alpina*
* *Plantago amplexicaulis*
* *Plantago arborescens*
* *Plantago arenaria*
* *Plantago argentea*
* *Plantago aristata*
* *Plantago asiatica*
* *Plantago aucklandica*
* *Plantago bigelovii*
* *Plantago canescens*
* *Plantago coreana*
* *Plantago cordata*
* *Plantago coronopus*
* *Plantago cornuti*
* *Plantago cretica*
* *Plantago cynops*
* *Plantago elongata*
* *Plantago erecta*
* *Plantago eriopoda*
* *Plantago erosa*
* *Plantago fernandezia*
* *Plantago fischeri*
* *Plantago gentianoides*
 | * *Plantago glabrifolia*
* *Plantago grayana*
* *Plantago hawaiensis* - Havajska bokvica
* *Plantago hedleyi*
* *Plantago heterophylla*
* *Plantago hillebrandii*
* *Plantago himalaica*
* *Plantago hookeriana*
* *Plantago incisa*
* *Plantago krajinai*
* *Plantago lanceolata* - Muška bokvica, uskolisna bokvica
* *Plantago lanigera*
* *Plantago longissima*
* *Plantago macrocarpa*
* *Plantago major* - Ženska bokvica
* *Plantago maritima* - Morska bokvica
* *Plantago maxima*
* *Plantago media* - Srednja bokvica
* *Plantago melanochrous*
* *Plantago moorei*
* *Plantago musicola*
* *Plantago nivalis*
* *Plantago nubicola* (poznata i kao *Bougueria nubicola*)
* *Plantago obconica*
* *Plantago ovata*
* *Plantago pachyphylla*
 | * *Plantago palmata*
* *Plantago patagonica*
* *Plantago polysperma*
* *Plantago princeps*
* *Plantago purshii*
* *Plantago pusilla*
* *Plantago psyllium*
* *Plantago raoulii*
* *Plantago rapensis*
* *Plantago remota*
* *Plantago reniformis*
* *Plantago rhodosperma*
* *Plantago robusta*
* *Plantago rugelii*
* *Plantago rupicola*
* *Plantago schneideri*
* *Plantago sempervirens*
* *Plantago sparsiflora*
* *Plantago spathulata*
* *Plantago subnuda*
* *Plantago tanalensis*
* *Plantago taqueti*
* *Plantago tenuiflora*
* *Plantago triandra*
* *Plantago triantha*
* *Plantago tweedyi*
 |

Rasprostranjenost
-----------------

Rasprostranjena je po cijeloj Evropi, Americi, Aziji, Australiji, Novom Zelandu i Africi, a raste na livadama i svijetlim prozračnim šumama. Mnoge vrste iz ovog roda su kosmopolitske biljke. Vrlo često rastu na vlažnijem tlu, po mjestima koja su ugažena, putevima, prugama, obalama mora, rijeka te po planinama i pašnjacima.

Upotreba
--------

Koristi se od davnina kao biljni preparat. U narodnoj medicini se više cijeni muški trputac (*Herba Plantaginis lanceolatae*) bokvica muška ili trputac muški. Za lijek se skupljaju korijen, listovi prije cvjetanja, te sjeme nakon sazrijevanja.
List trputca djeluje kao astringent (sredstvo za zatvaranje), kao protivotrov, antimikrobno, antiupalno i antihistaminsko sredstvo, kao i sredstvo za ublažavanje kašlja, iskašljavanje, diuretik i slično.

Osobito su vrijedni listovi trputca zbog provitamina A, vitamina C i K, limunske kiseline, kalija, enzima i glikozida aukubina. Listovi se jedu sirovi (kao salata) ili se dodaju omletu, nabujku, kaši i pireu. Listovi vrste *Plantago lanceolata* kuhanjem poprimaju ugodan miris i okus na vrganje.Ima ljekovito svojstvo zaustavljanja krvarenja iz manjih rana i antibiotsko djelovanje.

Sjeme trputca, naročito vrste *P. psyllium*, koristi se kao uobičajen laksativ, dostupan u slobodnoj prodaji bez liječničkog recepta. Sjeme nabubri i otpusti sluz kada se uroni u vodu. Koristi se i kao dodatak u proizvodnji laksativa, poput Metamucila. Vrsta trputca *P. psyllium* je korisna i za ublažavanje konstipacije (zatvora), simptoma sindroma nadražaja crijeva, divertikuloze, kao izvor dijetetskih vlakana u ishrani i slično. Smatra se da su se mnoge vrste trputca koristile u ishrani od prehistorijskih vremena. Naprimjer, postoje dokazi da su indijanci sa centralne obale današnje Californije koristili trputac u ishrani prije 6.000 do 8.000 godina.

Pri vanjskoj upotrebi, oblog od lišća je koristan protiv ujeda insekata, osipa uzrokovanog otrovnim bršljanom, manjih ranica i plikova. U narodnoj predaji, postoje priče da pomaže i kod ujeda zmija. Kod interne upotrebe, korisna je za kašalj i bronhitis, u obliku čaja, tinkture ili sirupa. Vrste koje imaju široko lišće koriste se i kao povrće u salatama, zelenim sosovima i slično.

Upotreba u narodnoj medicini
----------------------------

U narodnoj medicini trputca ili bokvica se najčešće koristi za liječenje kašlja, i pomaže kod svih disajnih problema. Čaj od trputca pospješuje izbacivanje sekreta i šlajma iz pluča i nosa. Travari preporučuju trputac za hripavcu, astmu, upalu pluća, a može se koristiti i za ublažavanje tegoba koje dolaze sa tuberkulozom.
Svijež sok ili ispasiran list ubrzava zarastanje otvorenih rana i modrica.

Pokazalo se da trputac stvara odbojnost prema pušenju i smanjuje potrebu organizma za nikotinom. Žvakanje svježeg lista pomaže kod odvikavanja od pušenja, a može se koristi i čaj. List mladoh trputca se može dodavati u salate i druga jela.

Dodavanjem svježe iscijeđenog soka citrusa kao što su limun i narandža, u sok ili izgnječen list trputca, formira se enzim myrosinase koji pojačava antibakterijsko dejstvo.
Aukubin iz trputca pojačava izlučivanje mokraćne kiseline kroz bubrege, te se može koristit za probleme izazvane gihtom.

Travari koriste svjež sok trputca za čišćenje krvi i pomoć kod nekih vrsta čireva. Pomaže i kod upale sluznice, zaliječivanja oteklih žlijezdi i kod hemoroida.
Suhe sjemenke trputca se koriste protiv glista i stomačnih parazita poput ameba.
Suho sjeme djeluju i laksatvino te ga narodni ljekari i travari preporučuju protiv zatvora stolice i za odraslih i djecu.
Postoje tvrdnje da redovno uzimanje sjemenki trputca (8gr dnevno) spriječava nastajanje žučnog kamenca.
Travari koriste trputac i za veliki broj kožnih bolesti. Biljka ubrzava zarastanje otvorenih rana, eliminiše kožne čireve, pomaže kod posjekotina, modrica, podlijeva, opekotina, plikova, žuljeva, zanoktica, ubode insekata i nekih osipa. Zbog prisustva saponina, koji njeguje kožu, koristi se kao prirodni antihistamin.
Sok i svježe ispasiran list se mogu koristiti za rane i gnojne infekcije u usnoj duplji i grlu. Pacijenti sa tumorima, kojima je radijacija prouzrokovala rane u ustima mogu koristiti ispasiranu smjesu lista trputca, ili svjež sok za ispiranje, u svrhu bržeg zacijeljivanja rana i umanjivanje tegoba. U ove svrhe djelotvornoje i žvakanje sviježeg lista trputca. Svjež list i sok pomažu i kod infekcije zuba.

Galerija
--------

* Plantago alpina*Plantago alpina*
* Plantago lanceolata*Plantago lanceolata*
* Plantago lanceolata*Plantago lanceolata*
* Plantago nivalis*Plantago nivalis*
* Cvijet muške bokviceCvijet muške bokvice
* Plantago coronopus*Plantago coronopus*
* Plantago maritima*Plantago maritima*

Literatura
----------

* Vasa Pelagić, *Pelagićev Narodni Učitelj*, 1888.
* Dr. Jovan Tucakov, *Lečenje biljem*, Vulkan izdavaštvo, 2014.

Vanjske veze
------------

***Trputac*** na Wikimedijinoj ostavi

 
Wikivrste imaju podatke o:
***Plantago***

* Upotreba: Trputac – Bokvica – Plantago
* Trputac
* Croadria.com Bokvica Arhivirano 2008-01-19 na Wayback Machine-u
* Botanical.com Bokvica
* Medicinska upotreba u Armeniji
* Dodatni podaci o psilijumu, kao i proces uzgajanja i ekonomska vrijednost
* Jestivost bokvica: Identifikacija jestivih dijelova divlje bokvice.